[{"text_idx": "#000002", "text": "mida ma tegin kui mu ko\u0308o\u0308k mulle enam ei meeldinud?"}, {"text_idx": "#000003", "text": "Ma tean, et kevade saabudes vo\u0303i o\u0303igemini palju enne seda kui kevad pa\u0308riselt saabub, umbes ajal nagu see siin, tuleb inimkonnal veider ind, et koristaks kodu a\u0308ra ja to\u0303staks mo\u0308o\u0308blit ringi ja teeks mingi va\u0308rskenduse. Ma ise elan pidevas kevadootuse va\u0308rinas, sest ma tahaks koguaeg \u2013 aastaringselt \u2013 midagi u\u0308mberto\u0303sta, uuendada ja va\u0308rskendada. Elutoa ja magamistoaga on kerge \u2013 piisab uue tooniga voodilinadest vo\u0303i uutest diivanipatjadest, lilledest vaasis ja teistpidi keeratud lauast. Keerulisem on aga lugu siis kui ko\u0308o\u0308k tundub nii vana ja mo\u0303ttetu \u2013 no ta\u0308iega kole ja selline tunne, et viitsi isegi enam koristada seal, sest see on nii vana ja igav, o\u0308o\u0308h. Mul ta\u0308pselt nii juhtus. Kuna iseenest mo\u0308o\u0308bel on enamva\u0308hem konditsioonis, siis uue mo\u0308o\u0308bli tellimine tundus ta\u0308ielik ressursi raiskamine, niiet ma otsustasin leida sa\u0308a\u0308stlikuma lahenduse ja ikkagi see ko\u0308o\u0308giva\u0308rskendus a\u0308ra teha."}, {"text_idx": "#000004", "text": "Kuidas teha ko\u0308o\u0308giva\u0308rskendus lihtsalt ja soodsalt?"}, {"text_idx": "#000005", "text": "Korista ko\u0308o\u0308k po\u0303hjalikult a\u0308ra. Ta\u0308iesti tasuta vahend, aga mo\u0303jub vaimselt u\u0308liha\u0308sti kui tead, et kapis ei ole enam u\u0308htegi, kolm aastat parim enne u\u0308letanud, poolikut ku\u0308psetuspulbri pakki. Kui tead, et ko\u0303ik makaroonid on kuju ja\u0308rgi ritta pandud ja suhkrutoosid ta\u0308is valatud."}, {"text_idx": "#000006", "text": "Vaheta kardinad! Sellini ma ise ei ole veel jo\u0303udnud, sellepa\u0308rast kirjutasin endale meeldetuletuseks siia \u2013 otsin veel sobivat kangast, aga ma juba tean kui palju see juurde annab. Lisaks kardinakanga va\u0308rvile vo\u0303ib muuta ka kardina kuju \u2013 kardina asemel panna hoopis ruloo \u2013 teha kardinad pikemaks, lu\u0308hemaks, panna ainult u\u0308laserva, panna u\u0308hele ku\u0308ljele.\nKui Sinu ko\u0308o\u0308k ei ole nii kappe ta\u0308is pressitud kui minu oma, siis ka vaiba lisamine vo\u0303i vahetamine annab u\u0308lipalju juurde. Eriti kui soovid ilma va\u0308rvimata vahetada ko\u0308o\u0308gi tonaalsust, siis suuremo\u0303o\u0303tmelise vaibaga on see ta\u0308itsa tehtav."}, {"text_idx": "#000008", "text": "Lisa riiuleid ja detaile. Ma tean, et mu ko\u0308o\u0308gis on juba u\u0308ks kapp, millel seisvad asjad, mis seisavad seal lihtsalt ilu pa\u0308rast \u2013 okei raadio on kasutuses ja suhkrutops ka, aga u\u0308leja\u0308a\u0308nud kraam on puhas kunst. Aga kuna mul ei vedele to\u0308o\u0308tasapinnal kunagi toidupakke vo\u0303i suvaliselt sinna ja\u0308a\u0308nud no\u0303usid, siis on u\u0308ldmulje ikkagi suhteliselt puhas ja tundsin, et u\u0308hed riiulid a\u0308kki mahuksid kuskile veel ja annaks palju juurde ja no mahutusidki. Sellised armsad va\u0308iksed mustad riiulid, saab na\u0308iteks Kukupesast (ainult 8,90 eurot) ja nendele on tore panna kaarte vo\u0303i teisi o\u0303hemaid ja eredamaid ma\u0308letusi oma elust."}, {"text_idx": "#000009", "text": "Ko\u0308o\u0308gitehnika uuendamine. Veekeetja, kohvimasin ja ro\u0308ster to\u0308o\u0308tasapinnal on nii tavalised asjad, et neid ei pane u\u0308ldse ta\u0308helegi \u2013 no nagu mees kodus, haha. Aga kui ma hakkasin oma ko\u0308o\u0308ki analu\u0308u\u0308sima, siis sain aru, et sisse tulles ja laua taga istudes just neile suurem osa ta\u0308helepanust langebki ja tabasin, et a\u0308ra, et mo\u0303nikord tasub nii mehele kui kodumasinatele ekstra ta\u0308helepanu po\u0308o\u0308rata ja veeplekid neilt maha nu\u0308hkida. Poleerimine ei andnud ikkagi pa\u0308ris seda tulemust ja otsustasin oma veekeetja va\u0308lja vahetada (mehe puhul nii fataalseid otsuseid teha ei soovita, enneko\u0303ike ikkagi proovida ko\u0303ikvo\u0303imalikke pesuvahendeid, tugevamaid nuustikuid, vajadusel kemikaale, et vana mudel ikkagi ja\u0308lle la\u0308ikima saada) \u2013 see oli huumor a la Anna. O\u0303nneks oli minu pikaaegne kissitamine u\u0308he veekeetja suunas olnud piisavalt intensiivne ja a\u0308mm kinkis mulle jo\u0303uludeks uue, u\u0308liilusa veekeetja. Algo sai jo\u0303uludeks uue kohvimasina, Jura E8 ja kuna need kaks moodustasid seal nii ta\u0308iusliku koosluse, siis otsustasin ro\u0308steri hoopis kappi panna. Kapis on meil veel mikro ja ja\u0308a\u0308tisemasin ja et keegi ei arvaks, et ma olen imelik inimene, siis u\u0308tlen a\u0308ra, et veini on ka kapis."}, {"text_idx": "#000010", "text": "Vaheta deitaile erinevate tubade vahel. Milline naine siis ei tahaks iga na\u0308dal ko\u0308o\u0308ki uut lillepotti? \u2013 haha, okei, iga normaalne naine ilmselt. Kahjuks mul nii ha\u0308sti ei ole la\u0308inud ja ma tahan, iga na\u0308dal tahan. Aga kuna see ei tundu eriti mo\u0303istlik plaan, siis on mul asjad kodus ringluses. Mo\u0303nikord panen mo\u0303ned asjad mo\u0303neks ajaks u\u0308ldse mo\u0303nda kasti a\u0308ra ja kui va\u0308lja vo\u0303tan, siis on ja\u0308lle tore ja ongi ja\u0308lle ko\u0308o\u0308giva\u0308rskendus."}, {"text_idx": "#000011", "text": "Selline lugu siis minu ja minu ko\u0308o\u0308giva\u0308rskendusega. Niiet alati ei pea ko\u0303ike maha lammutama, vaid vo\u0303ib piisata ka poleerimisest! Minu meelest on sellisel ka\u0308itumine ka igati vastutustundlik. Kui ka sul on vastutustundlike nippe, siis esita oma idee Negavatt konkursile. Ressursisa\u0308a\u0308stu konkursile Negavatt on oodatud osalema noored vanusevahemikus 18\u201330 eluaastat, kelle hea idee aitab mo\u0303istlikult tegutsedes ressursiefektiivsema u\u0308hiskonna poole liikuda. Ka siis, kui pakutav ideelahendus aitab kaasa vaid pisut, on see siiski oluline \u2014 iga suur muutus koosneb paljudest va\u0308ikestest algatustest. Niiet pa\u0308riselt ka \u2013 jaga oma ha\u0308id ideid meiega! Ja tee seda kiirelt, sest ideede esitamista\u0308htaeg on juba 3.03!"}, {"text_idx": "#000013", "text": "kuidas va\u0308rskendada vannituba soodsalt ja tolmuta?"}]